Megszólalt Szlávik János az új, fertőző májgyulladásról
Szlávik János a Mokkában beszélt arról, hogy megugrott a fertőző májgyulladásban szenvedők száma itthon. A hétvégén már Müller Cecília tisztifőorvos is megszólalt az ügyben.
Megugrott a fertőző májgyulladásban szenvedők száma. Szlávik János a Mokka című műsorban beszélt ennek okáról:
egy új törzs terjed az országban, ami úgy tűnik, jobban terjed emberről emberre, és sajnos súlyosabb megbetegedést is okoz.
A betegek először hányingerre, gyengeségre, fej- vagy hasfájásra panaszkodnak, majd besárgulnak. A higiénai miatt terjed ilyen gyorsan, ezért a szakember ismét felhívta a figyelmet a kézmosás és a fertőtlenítés fontosságára.
A hírt a Bors szúrta ki.
Hétvégén már Müller Cecília tisztifőorvos is megszólalt a májgyulladásos esetekről, az adatok szerint 2022 első hét hónapjában 346 Hepatitis A megbetegedést regisztráltak Magyarországon, miközben 2020-ban összesen 26 eset történt, tavaly pedig 75.
Egy új vírustörzs is szerepet játszhat a mostani megbetegedésekben, amelyek főként Budapestet érintik. Az összes eset több mint felét ugyanis a fővárosban regisztrálták.
májbetegség, hepatitis a tisztifőorvos, májgyulladás, hányinger, müller cecília, fertőtlenítés, tünet, szlávik jános, megbetegedés,